تویوتا

تویوتا موتور کورپورایشن (Toyota Motor Corporation- و یا TMC ) ، مینی وانلاردان بؤیوک یوک ماشینی لارا قدر دییشن ساحه لرده ایستحصال ائدن و بؤیوک بیر مدل یئلپی یینه (yelpiyinə) صاحیب اولان ، دونیانین ان بؤیوک اوتوموبیل شیرکت لریندن بیری دیر. یاخین زاماندا فوردو کئچره ک دونیانین ان بؤیوک ایکینجی اوتوموبیل فیرماسی اولان تویوتانین 2007 – جی ایلده دونیا اوزه رینده  ان چوخ اوتوموبیل چیخاران فیرما اولان آنجاق بؤیوک بیر ایقتیصادی کریزیس (krizis) ایچینده کی جنرال موتورز تاختیندان ائده جه یی دوشونولور. 2007 – جی ایلین ایلک کوارتالیندا (kvartalında) دونیا ساتیش رقملرینه گؤره جنرال موتورسو کئچمیش و ان چوخ ساتیلان اوتوموبیل مارکاسی اولموشدور.

بندانگشتی|سول|تویوتا ماشینیلاری نین ساتیشی دونیادا
2003 تقویم ایلینده تویوتا ، لوکسئس (Lexus) ، دای هاتسو (Daihatsu) و هینو مارکالارینین ایللیک جمعی ساتیش 78/6 میلیون عدده چاتمیش دیر. ژاپونییادا 12 فابریکی ، 11 باغلی قورولوشو  ، و 26 اؤلکه ده 46 ایستحصال تاسیسی ، 100/264 ایشچی سی ایله لوکسئس و تویوتا مارکا واسیطه لر چیخاران شیرکتین محصول لاری ، 140 – دان چوخ اؤلکه ده مشتری لره چاتدیریلماق دا دیر. تویوتانین اوتوموبیل ایشلرینده کی گلیرلری ، جمعی ساتیشلارینین 90 % - نی ایحاطه ائدیر. تویوتانین تلکوممونیکاسییادان (telekommunikasiyadan) پرفابریک ائولره ، و لوکس یاتلارا  قدر دییشیک ساحه لرده چالیشان شیرکت لری ده واردیر. گلوبال تویوتا ساتیش لاری ایللر ایچریسینده اینکیشاف گؤسترمک ده دیر. 1937 – جی ایلده کی قورولوشون دان بری، تویوتانین محصول یئلپییی (yelpiyi) ، دونیانین ایلک آردیجیل چیخاریلان هیبریت واسیطه سی "پریوسو" (Prius)  و بازارا حاضیر ایلک هیدروژن لی واسیطه سی "Toyota FCHV"ی ایحاطه  ائده جک قدر گئنیش لمیشدیر.
بندانگشتی|سول|بیر تویوتا لکساس 2014 جی وای ال 15 آر، تویوتا لوکس ماشینلاری نی لکساس آدی ایله ساتیر
تویوتانین 1951- جی ایلدن بری آرالیق سیز چیخاردیغی " تویوتا لند کوروز" مدلی یالنیز یوکسک ساتیش رقم لرینه چاتماقلا قالمامیش ، کیفیتی سایه سینده  صینیفینده بیر افسانه حالینا گلمیش دیر.

تویوتا ایستحصال سیستئمی (TPS) ، بوتون مشتری لرین احتیاجینا اویغون واسیطه لرین ائلاستیک بیر شکیلده و یوکسک کیفیت ده چیخاریلا بیلمه سینه ایمکان وئریر.

مدل لری
بندانگشتی|سول|تویوتا کوروللا 40 میلیون ساتیشلا تویوتانین ان چوخ ساتیلان مودلی دیر
 تویوتا کوروللا  (Toyota Corolla)
 تویوتا آوریس  (Toyota Auris)
 تویوتا کوروللا وئرسو  (Toyota Corolla Verso)
 تویوتا یاریس  (Toyota Yari)
 تویوتا آوئنسیس  (Toyota Avensis)
 تویوتا آر آ وی 4  (Toyota RAV4)
  تویوتا هیلوس  (Toyota Hilux)
 تویوتا هایس  (Toyota Hiace)
 تویوتا کامری  (Toyota Camry)
 تویوتا لند کورویسر  (Toyota Land Cruiser)
 تویوتا لند کورویسر پرادو  (Toyota Land Cruiser Prado)

 قایناق‌لار 

بؤلمه:اوتوموبیل مارکلاری
بؤلمه:ژاپون